Ομελέτα με μυρωδικά
Ένα πλήρες και γρήγορο γεύμα, πλούσιο σε άρωμα και γεύση, με απλά υλικά που έχουμε όλοι στο ψυγείο.
3 αυγά, 2 κουτ. σούπας μυρωδικά της αρεσκείας μας, ψιλοκομμένα (μαϊντανός, βασιλικός, δυόσμος, θυμάρι, εστραγκόν, σχοινόπρασο), 1 κουτ. σούπας γιαούρτι (κατά προτίμηση πρόβειο), 1 κουτ. γλυκού σάλτσα χαρίσα (σάλτσα πιπεριάς - σε μεγάλα σούπερ μάρκετ, στα ράφια με τα έθνικ προϊόντα, και στα μπαχαράδικα) ή 1 κουτ. γλυκού πελτέ, αλάτι, 2 κουτ. σούπας ελαιόλαδο ή 15 γρ. βούτυρο, ώριμες ντομάτες για το σερβίρισμα
Χτυπάμε ελαφρώς τα αυγά σε ένα μπολ, προσθέτουμε τα μυρωδικά, το γιαούρτι, τη σάλτσα χαρίσα ή τον πελτέ και αλάτι και χτυπάμε μέχρι να γίνει ένα ομοιογενές μείγμα.Ζεσταίνουμε το ελαιόλαδο ή το βούτυρο σε αντικολλητικό τηγάνι και ρίχνουμε το μείγμα των αυγών.Ψήνουμε για 3 - 4 λεπτά από τη μία πλευρά, γυρίζουμε την ομελέτα (με προσοχή πάνω από το νεροχύτη, για να αποφύγουμε τυχόν ατύχημα) και ψήνουμε άλλα 2 λεπτά από την άλλη πλευρά.Σερβίρουμε την ομελέτα ζεστή.Συνοδεύουμε με ντοματοσαλάτα.
Αυγά,Χόρτα , Μυρωδικά